《宁海道中》
宋代·卢襄

又骑弱马耸吟肩，数点旗尖破暝烟。晓径寒生梧叶露，晚风愁暝雁行天。

新年事业唯行路，故国生涯只钓船。早晚径归耕莽苍，任从人笑客无毡。

作者简介：衢州人，字赞元。初名天骥，字骏元，徽宗朝避“天”字改。第进士。政和六年，以朝散郎提点两浙东路刑狱。宣和间为徽猷阁待制、知江宁府，迁显谟阁直学士、江东路提点刑狱。钦宗靖康中拜吏部侍郎，推册张邦昌为楚帝。高宗建炎初责授成州团练副使、安置衡州。有《西征记》。